मोंटेनीग्रिन भाषा
मोंटेनीग्रिन भाषा, सर्बो-क्रोएशियाई भाषा का एक मानक रूप है साथ ही यह मोंटेनेग्रो की आधिकारिक भाषा भी है। मोंटेनेग्रो की भाषा को ऐतिहासिक और पारंपरिक रूप से या तो सर्बियाई, मोंटेनीग्रिन, या "हमारी भाषा" कहा जाता है। सर्बियाई से अलग एक मानकीकृत मोंटेनीग्रिन मानक भाषा का विचार 1990 के दशक में यूगोस्लाविया के टूटने के दौरान, सर्बिया और मोंटेनेग्रो के राज्य संघ से मोंटेनीग्रिन स्वतंत्रता के समर्थकों के माध्यम से सामने आया। 22 अक्टूबर 2007 को एक नए संविधान के अनुसमर्थन के साथ मोंटेनिग्रिन मोंटेनेग्रो की आधिकारिक भाषा बन गई।